CELEX: 
Language: hu
Date: 2020-12-02 00:00:00
Title: A BIZOTTSÁG (EU) .../... VÉGREHAJTÁSI RENDELETE az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló 1331/2008/EK európai parlamenti és tanácsi rendelet végrehajtásáról szóló, 2011. március 10-i 234/2011/EU bizottsági rendelet módosításáról

A BIZOTTSÁG (EU) .../... VÉGREHAJTÁSI RENDELETE
            
            
               (2020.12.2.)
            
            
               az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló 1331/2008/EK európai parlamenti és tanácsi rendelet végrehajtásáról szóló, 2011. március 10-i 234/2011/EU bizottsági rendelet módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre
                  1
                és különösen annak 9. cikke (1) bekezdésére,
            
            
               mivel:
            
            
               (1)Az 1331/2008/EK rendelet meghatározza azon anyagok listája naprakésszé tételének eljárási szabályait, amelyek Unión belüli forgalomba hozatala az 1333/2008/EK európai parlamenti és tanácsi rendelet
                  2
               , az 1332/2008/EK európai parlamenti és tanácsi rendelet
                  3
                és az 1334/2008/EK európai parlamenti és tanácsi rendelet
                  4
                (a továbbiakban: ágazati élelmiszer-jogszabályok) szerint engedélyezett.
            
            
               (2)A 234/2011/EU bizottsági rendelet
                  5
                rendelkezéseket állapít meg az uniós listáknak az egyes ágazati élelmiszer-jogszabályok szerint történő naprakésszé tételére irányuló kérelmek tartalmára, elkészítésére és bemutatására vonatkozóan. Az említett rendelet részletes szabályokat ír elő az élelmiszer-adalékanyagokra, az élelmiszerenzimekre és az élelmiszer-aromákra vonatkozó kérelmek érvényességének ellenőrzésére, valamint az Európai Élelmiszerbiztonsági Hatóság (a továbbiakban: Hatóság) véleményében feltüntetendő információk típusa vonatkozásában.
            
            
               (3)Az (EU) 2019/1381 európai parlamenti és tanácsi rendelet
                  6
                módosította a 178/2002/EK európai parlamenti és tanácsi rendeletet
                  7
                és az 1331/2008/EK rendeletet. E módosítások célja az uniós kockázatértékelés átláthatóságának és fenntarthatóságának erősítése az élelmiszerlánc minden olyan területén, ahol a Hatóság tudományos kockázatértékelést végez, beleértve az élelmiszer-adalékanyagok, az élelmiszerenzimek és az élelmiszer-aromák területét is.
            
            
               (4)A 178/2002/EK rendelet módosításai új rendelkezéseket vezettek be az élelmiszerekben, illetve azok felületén használható élelmiszer-adalékanyagok, élelmiszerenzimek, élelmiszer-aromák és ízesítő tulajdonságokkal rendelkező élelmiszer-összetevők forgalomba hozatalára, köztük a következőkre vonatkozóan: a Hatóság személyzete által a potenciális kérelmező kérésére nyújtott általános tanácsadás a kérelem benyújtását megelőzően, a gazdasági szereplők által a kérelem alátámasztására megrendelt vagy elvégzett tanulmányok bejelentésére vonatkozó kötelezettség, valamint az e kötelezettségnek való meg nem felelés következményei. Rendelkezéseket vezetett be továbbá a kérelmeket alátámasztó valamennyi tudományos adat, tanulmány és egyéb információ Hatóság általi közzétételére vonatkozóan – a bizalmas információk kivételével – a kockázatértékelési folyamat korai szakaszában, amelyet harmadik felekkel folytatott konzultáció követ. A módosítások konkrét eljárási követelményeket is meghatároznak a bizalmas kezelés iránti kérelmek benyújtására és azoknak a kérelmező által benyújtott információkkal összefüggésben történő, Hatóság általi értékelésére vonatkozóan, amennyiben a Bizottság kikéri a Hatóság véleményét. 
            
            
               (5)Az (EU) 2019/1381 rendelet módosította az 1331/2008/EK rendeletet is annak érdekében, hogy az tartalmazzon olyan rendelkezéseket, amelyek biztosítják az összhangot a 178/2002/EK rendelet kiigazításaival, és figyelembe veszik az ágazati sajátosságokat a bizalmas információk tekintetében. 
            
            
               (6)Tekintettel ez említett módosítások hatókörére és alkalmazására, a 234/2011/EK rendeletet ki kell igazítani annak érdekében, hogy figyelembe vegye az egyes ágazati élelmiszer-jogszabályok szerinti uniós listák naprakésszé tételére irányuló kérelmek tartalmát, elkészítését és bemutatását, a kérelmek érvényességének ellenőrzésére vonatkozó szabályokat, valamint a Hatóság véleményeiben szerepeltetendő információkat érintő változásokat. Mindenekelőtt a 234/2011/EK rendeletnek hivatkoznia kell a standard adatformátumokra, és elő kell írnia, hogy a kérelmekben olyan információkat kell megadni, amelyek alátámasztják a 178/2002/EK rendelet 32b. cikkében meghatározott bejelentési kötelezettségnek való megfelelést, továbbá egyértelművé kell tennie, hogy a bejelentési kötelezettségnek való megfelelés értékelése a kérelem érvényességére vonatkozó ellenőrzés részét képezi.
            
            
               (7)Ezen túlmenően – figyelembe véve azt a tényt, hogy a 178/2002/EK rendelet 32b. cikkének megfelelően a Hatóság felelős a tanulmányok adatbázisának kezeléséért – lehetővé kell tenni a Bizottság számára, hogy a kérelmek érvényességének ellenőrzése keretében konzultáljon a Hatósággal annak megállapítása érdekében, hogy a kérelem megfelel-e az említett cikkben meghatározott vonatkozó követelményeknek. 
            
            
               (8)Amennyiben a kockázatértékelés során a 178/2002/EK rendelet 32c. cikkének (2) bekezdésével összhangban nyilvános konzultációkra kerül sor, a Hatóság véleményének tartalmaznia kell e konzultációk eredményeit is, összhangban a Hatóságra vonatkozó átláthatósági követelményekkel. 
            
            
               (9)Ezt a rendeletet 2021. március 27-től kell alkalmazni az ezen időpont, azaz az (EU) 2019/1381 rendelet alkalmazásának kezdőnapja után benyújtott kérelmekre.
            
            
               (10)Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével, 
            
            
               ELFOGADTA EZT A RENDELETET:
            
         
         
            
               1. cikk
            
            
               A 234/2011/EU rendelet módosításai
            
            
               A 234/2011/EU rendelet a következőképpen módosul:
            
            
               1.A 2. cikk a következőképpen módosul:
            
            
               a)az (1) bekezdés helyébe a következő szöveg lép:
            
            
               „(1)Az 1. cikkben említett kérelem részei a következők:
            
            
               a)levél;
            
            
               b)technikai dosszié;
            
            
               c)a dosszié részletes és nyilvános összefoglalója.”;
            
            
               b)a (3) bekezdés helyébe a következő szöveg lép:
            
            
               „(3)Az (1) bekezdés b) pontjában említett technikai dossziénak az alábbiakat kell tartalmaznia:
            
            
               a)a 4. cikkben előírt adminisztratív adatok;
            
            
               b)az 5., 6., 8. és 10. cikkben előírt, a kockázatértékeléshez szükséges adatok, valamint a tanulmányok bejelentésével kapcsolatos információk a 178/2002/EK rendelet 32b. cikkének megfelelően; valamint
            
            
               c)a 7., 9. és 11. cikkben előírt, a kockázatkezeléshez szükséges adatok, valamint a tanulmányok bejelentésével kapcsolatos információk a 178/2002/EK rendelet 32b. cikkének megfelelően;
            
            
               c)a (6) bekezdés helyébe a következő szöveg lép:
            
            
               „(6)A dossziénak az (1) bekezdés c) pontjában említett összefoglalója egy indokolással ellátott nyilatkozatot is magában foglal arra vonatkozóan, hogy a termék felhasználása megfelel az alábbi cikkekben meghatározott feltételeknek:
            
            
               a)az 1332/2008/EK rendelet 6. cikke; vagy
            
            
               b)az 1333/2008/EK rendelet 6., 7. és 8. cikke; vagy
            
            
               c)az 1334/2008/EK rendelet 4. cikke.
            
            
               A dokumentáció nyilvános összefoglalója nem tartalmazhat olyan információt, amely az 1331/2008/EK rendelet 12. cikke és a 178/2002/EK rendelet 39a. cikke alapján bizalmas kezelés iránti kérelem tárgyát képezi.”
            
         
         
            
               2.A 3. cikk (1) bekezdése helyébe a következő szöveg lép:
            
            
               
                  „(1)A 178/2002/EK rendelet 39f. cikke szerinti standard adatformátumok elfogadását megelőzően a kérelmet a Bizottság által biztosított elektronikus benyújtási rendszeren keresztül kell benyújtani olyan elektronikus formátumban, amely lehetővé teszi a dokumentumok letöltését, kinyomtatását és keresését. A 178/2002/EK rendelet 39f. cikke szerinti standard adatformátumok elfogadását követően a kérelmet a Bizottság által biztosított elektronikus benyújtási rendszeren keresztül kell benyújtani az említett adatformátumoknak megfelelően. A kérelmezőnek figyelembe kell vennie a Bizottságnak a kérelmek benyújtására vonatkozó gyakorlati útmutatását (lásd az Egészségügyi és Élelmiszerbiztonsági Főigazgatóság weboldalát*).”
               
               
            
            
               * 
            
            
            
               3.A 4. cikk a következőképpen módosul:
            
            
               a)az m) pont helyébe a következő szöveg lép:
            
            
               „m)amennyiben a kérelmező az 1331/2008/EK rendelet 12. cikkével összhangban kérelmet nyújt be a dossziéban szereplő információk egyes részeinek – beleértve a kiegészítő információkat is — bizalmas kezelése iránt, meg kell adnia a bizalmasan kezelendő részek listáját, és ellenőrizhetően meg kell indokolnia, hogy az ilyen információk közzététele miként sérthetné jelentős mértékben az érdekeit;”
            
            
               b)a cikk a következő n) ponttal egészül ki:
            
            
               „n)a kérelem alátámasztására benyújtott tanulmányok jegyzéke, beleértve a 178/2002/EK rendelet 32b. cikkének való megfelelést igazoló információkat.”
            
            
               4.A 12. cikk helyébe a következő szöveg lép:
            
            
               „12. cikk
            
            
               Eljárások
            
            
               (1)A kérelem beérkezésekor a Bizottság késedelem nélkül megvizsgálja, hogy az adott élelmiszer-adalékanyag, élelmiszerenzim vagy aroma a vonatkozó ágazati élelmiszer-jogszabályok hatálya alá tartozik-e, és hogy a kérelem tartalmazza-e a II. fejezetben előírt valamennyi elemet és megfelel-e a 178/2002/EK rendelet 32b. cikkében meghatározott követelményeknek.
            
            
               (2)A Bizottság konzultálhat a Hatósággal az adatok kockázatértékelésre való alkalmasságáról az anyagokra vonatkozó kérelmek értékeléséhez szükséges adatokat szabályozó követelményekről szóló tudományos szakvéleményekkel összhangban, valamint arról, hogy a kérelem megfelel-e a 178/2002/EK rendelet 32b. cikkében meghatározott követelményeknek. A Hatóság 30 munkanapon belül közli véleményét a Bizottsággal.
            
            
               (3)Ha a Bizottság a kérelmet érvényesnek találja, az 1331/2008/EK rendelet 5. cikkének (1) bekezdésében említett értékelési időszak a Hatóság e cikk (2) bekezdésében említett válasza kézhezvételének napján kezdődik.
            
            
               Az 1332/2008/EK rendelet 17. cikke (4) bekezdése második albekezdése a) pontjának megfelelően azonban az 1331/2008/EK rendelet 5. cikkének (1) bekezdése nem alkalmazandó az élelmiszerenzimek uniós listájának felállítása esetében.
            
            
               (4)Az élelmiszer-adalékanyagok, élelmiszerenzimek vagy aromák uniós listájának naprakésszé tételére irányuló kérelmek esetében a Bizottság a kérelem érvényességével kapcsolatban kiegészítő információkat kérhet a kérelmezőtől; a Bizottság tájékoztatja a kérelmezőt arról, hogy annak mennyi időn belül kell benyújtania az adott információt. Az 1332/2008/EK rendelet 17. cikke (2) bekezdésének megfelelően benyújtott kérelmek esetében a Bizottság a kérelmezővel egyeztetve állapítja meg ezt az időszakot.
            
            
               (5)A kérelem érvénytelennek tekintendő, ha:
            
            
               a)nem tartozik a megfelelő ágazati élelmiszer-jogszabályok hatálya alá; 
            
         
         
            
               b)nem tartalmazza a II. fejezetben előírt összes elemet; 
            
            
               c)nem felel meg a 178/2002/EK rendelet 32b. cikkének; vagy
            
            
               d)a Hatóság úgy ítéli meg, hogy a kockázatértékeléshez szükséges adatok nem megfelelőek. 
            
            
               Ebben az esetben a Bizottság tájékoztatja a kérelmezőt, a tagállamokat és a Hatóságot, és megindokolja, hogy a kérelem miért minősül érvénytelennek.
            
            
               (6)Az (5) bekezdéstől eltérve, valamint a 178/2002/EK rendelet 32b. cikke (4) és (5) bekezdésének sérelme nélkül egy kérelem annak ellenére érvényesnek tekinthető, hogy nem tartalmazza a II. fejezetben előírt valamennyi elemet, amennyiben a kérelmező minden egyes rész hiányát kellőképpen megindokolta.”
            
            
               5.A 13. cikk (1) bekezdése a következő g) ponttal egészül ki:
            
            
               „g)a 178/2002/EK rendelet 32c. cikkének (2) bekezdésével összhangban a kockázatértékelési eljárás során folytatott konzultációk eredményei.”
            
            
               6.A melléklet helyébe e rendelet melléklete lép.
            
            
               2. cikk
            
            
               Hatálybalépés és alkalmazás
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ezt a rendeletet 2021. március 27-től kell alkalmazni a Bizottsághoz az ezen időponttól kezdődően benyújtott kérelmekre.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2020.12.2.
            
            
               
                     a Bizottság részéről
               
               
                     elnök
                     Ursula VON DER LEYEN
               
               
            
         
         
            
                  
                     (1)
                  
                        Az Európai Parlament és a Tanács 1331/2008/EK rendelete (2008. december 16.) az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. o.).
               
               
                  
                     (2)
                  
                        Az Európai Parlament és a Tanács 1333/2008/EK rendelete (2008. december 16.) az élelmiszer-adalékanyagokról (HL L 354., 2008.12.31., 16. o.).
               
               
                  
                     (3)
                  
                        Az Európai Parlament és a Tanács 1332/2008/EK rendelete (2008. december 16.) az élelmiszerenzimekről, valamint a 83/417/EGK tanácsi irányelv, az 1493/1999/EK tanácsi rendelet, a 2000/13/EK irányelv, a 2001/112/EK tanácsi irányelv és a 258/97/EK rendelet módosításáról (HL L 354., 2008.12.31., 7. o.).
               
               
                  
                     (4)
                  
                        Az Európai Parlament és a Tanács 1334/2008/EK rendelete (2008. december 16.) az élelmiszerekben és azok felületén használható aromákról és egyes, aroma tulajdonságokkal rendelkező élelmiszer-összetevőkről, valamint az 1601/91/EGK tanácsi rendelet, a 2232/96/EK és a 110/2008/EK rendelet, valamint a 2000/13/EK irányelv módosításáról (HL L 354., 2008.12.31., 34. o.).
               
               
                  
                     (5)
                  
                        A Bizottság 234/2011/EU rendelete (2011. március 10.) az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló 1331/2008/EK európai parlamenti és tanácsi rendelet végrehajtásáról (HL L 64., 2011.3.11., 15. o.).
               
               
                  
                     (6)
                  
                        Az Európai Parlament és a Tanács (EU) 2019/1381 rendelete (2019. június 20.) az élelmiszerláncban alkalmazott uniós kockázatértékelés átláthatóságáról és fenntarthatóságáról, továbbá a 178/2002/EK, az 1829/2003/EK, az 1831/2003/EK, a 2065/2003/EK, az 1935/2004/EK, az 1331/2008/EK, az 1107/2009/EK, valamint az (EU) 2015/2283 rendelet és a 2001/18/EK irányelv módosításáról (HL L 231., 2019.9.6., 1. o.). 
               
               
                  
                     (7)
                  
                        Az Európai Parlament és a Tanács 178/2002/EK rendelete (2002. január 28.) az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról (HL L 31., 2002.2.1., 1. o.). 
               
            
      
    ---documentbreak--- 
      
         
         
            
               HU
            
            
               MELLÉKLET
            
            
            
               „MELLÉKLET
            
            
            
               ÉLELMISZER-ADALÉKANYAG ENGEDÉLYEZÉSÉRE VONATKOZÓ KÉRELMET KÍSÉRŐ LEVÉLMINTA
            
            
            
               EURÓPAI BIZOTTSÁG
            
            
               Főigazgatóság
            
            
               Igazgatóság
            
            
               Egység
            
            
               Dátum: …
            
            
               Tárgy: Élelmiszer-adalékanyag engedélyezése iránti kérelem az 1331/2008/EK rendeletnek megfelelően.
            
            
                Új élelmiszer-adalékanyag engedélyezése iránti kérelem
            
            
                Engedélyezett élelmiszer-adalékanyag felhasználását szabályozó feltételek módosítása iránti kérelem
            
            
                Engedélyezett élelmiszer-adalékanyag specifikációinak módosítása iránti kérelem
            
            
               (Jelölje egyértelműen valamely kockába elhelyezett x-szel).
            
            
               A kérelmező(k) és/vagy az Európai Unión belüli képviselője (képviselői)
            
            
               (név, cím, …)
            
            
               …
            
         
         
            
               …
            
            
               …
            
            
               benyújtja/benyújtják ezt a kérelmet az élelmiszer-adalékanyag(ok) engedélyezése céljából.
            
            
               Az élelmiszer-adalékanyag neve:
            
            
               …
            
            
               ELINCS- vagy EINECS-szám (amennyiben van)
            
            
               CAS-szám (adott esetben)
            
            
               Az élelmiszer-adalékanyagok funkcionális osztálya(i)(**):
            
            
               
            
            
               (**) Az élelmiszerekben, valamint az élelmiszer-adalékanyagokban és élelmiszerenzimekben található élelmiszer-adalékanyagok funkcionális csoportjai az 1333/2008/EK rendelet I. mellékletében található jegyzékben szerepelnek. Amennyiben egy adott adalékanyag egyik itt említett csoportba sem tartozik, új funkcionális csoport és fogalommeghatározás javasolható.
            
            
               (jegyzék)
            
            
               …
            
            
               Élelmiszer-kategóriák és előírt szintek:
            
            
            
            
            
                     
                        Élelmiszer-kategória
                     
                  
                  
                     
                        Rendes felhasználási szint
                     
                  
                  
                     
                        Javasolt maximális felhasználási szint
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
               
            
               Tisztelettel:
            
            
               Aláírás: …
            
         
         
            
               Mellékletek:
            
            
                Teljes dosszié
            
            
                A dosszié összefoglalója (nyilvános)
            
            
                A dosszié részletes összefoglalója
            
            
                A dosszié bizalmas kezelést igénylő részeinek listája, ellenőrizhető indokolással együtt, amely bemutatja, hogy az ilyen információk hozzáférhetővé tétele miként sérthetné jelentős mértékben a kérelmező érdekeit
            
            
                A tanulmányok jegyzéke és a tanulmányoknak a 178/2002/EK rendelet 32b. cikke szerinti bejelentésével kapcsolatos valamennyi információ
            
            
                A kérelmező(k) adminisztratív adatainak másolata
            
            
            
               ÉLELMISZERENZIMEK ENGEDÉLYEZÉSÉRE VONATKOZÓ KÉRELMET KÍSÉRŐ LEVÉLMINTA
            
            
            
               EURÓPAI BIZOTTSÁG
            
            
               Főigazgatóság
            
            
               Igazgatóság
            
            
               Egység
            
            
               Dátum: …
            
            
               Tárgy: Élelmiszerenzim engedélyezése iránti kérelem az 1331/2008/EK rendeletnek megfelelően.
            
            
                Új élelmiszerenzim engedélyezése iránti kérelem
            
            
                Engedélyezett élelmiszerenzim felhasználását szabályozó feltételek módosítása iránti kérelem
            
            
                Engedélyezett élelmiszerenzim specifikációinak módosítása iránti kérelem
            
            
               (Kérjük, jelölje meg egyértelműen a négyzetek egyikét)
            
         
         
            
               A kérelmező(k) és/vagy az Európai Unión belüli képviselője (képviselői)
            
            
               (név, cím, …)
            
            
               …
            
            
               …
            
            
               benyújtja/benyújtják ezt a kérelmet az élelmiszerenzim(ek) engedélyezése céljából. 
            
            
               Az élelmiszerenzim neve:
            
            
               …
            
            
               A Nemzetközi Biokémiai és Molekuláris Biológiai Szövetség (IUBMB) enzimológiai bizottsága által meghatározott osztályozási szám (EC-szám)
            
            
               Alapanyag:
            
            
               …
            
            
               …
            
            
            
            
                     
                        Név
                     
                  
                  
                     
                        Specifikációk
                     
                  
                  
                     
                        Élelmiszerek
                     
                  
                  
                     
                        Felhasználási feltételek
                     
                  
                  
                     
                        Az élelmiszerenzim végső fogyasztók részére történő értékesítését érintő korlátozások
                     
                  
                  
                     
                        Az élelmiszer címkézésére vonatkozó különleges követelmények
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
            
               Tisztelettel:
            
            
               Aláírás: …
            
            
               Mellékletek:
            
            
                Teljes dosszié
            
            
                A dosszié összefoglalója (nyilvános)
            
         
         
            
                A dosszié részletes összefoglalója
            
            
                A dosszié bizalmas kezelést igénylő részeinek listája, ellenőrizhető indokolással együtt, amely bemutatja, hogy az ilyen információk hozzáférhetővé tétele miként sérthetné jelentős mértékben a kérelmező érdekeit
            
            
                A tanulmányok jegyzéke és a tanulmányoknak a 178/2002/EK rendelet 32b. cikke szerinti bejelentésével kapcsolatos valamennyi információ
            
            
                A kérelmező(k) adminisztratív adatainak másolata
            
            
            
               ÉLELMISZER-AROMÁK ENGEDÉLYEZÉSÉRE VONATKOZÓ KÉRELMET KÍSÉRŐ LEVÉLMINTA
            
            
            
               EURÓPAI BIZOTTSÁG
            
            
               Főigazgatóság
            
            
               Igazgatóság
            
            
               Egység
            
            
               Dátum: …
            
            
               Tárgy: Élelmiszer-aroma engedélyezése iránti kérelem az 1331/2008/EK rendeletnek megfelelően.
            
            
                Új élelmiszer-aroma engedélyezése iránti kérelem
            
            
                Új élelmiszeraroma-készítmény engedélyezése iránti kérelem
            
            
                Új aromaprekurzor engedélyezése iránti kérelem
            
            
                Új, hőkezeléssel előállított aroma engedélyezése iránti kérelem
            
            
                Egyéb új aroma engedélyezése iránti kérelem
            
            
                Új alapanyag engedélyezése iránti kérelem
            
            
                Engedélyezett élelmiszer-aroma felhasználási feltételeinek módosítása iránti kérelem
            
         
         
            
                Engedélyezett élelmiszer-aroma specifikációinak módosítása iránti kérelem
            
            
               (Kérjük, jelölje meg egyértelműen a négyzetek egyikét)
            
            
               A kérelmező(k) és/vagy az Európai Unión belüli képviselője (képviselői)
            
            
               (név, cím, …)
            
            
               …
            
            
               …
            
            
               benyújtja/benyújtják ezt a kérelmet az élelmiszeraroma/aromák engedélyezése céljából.
            
            
               Az aroma vagy alapanyag neve:
            
            
               …
            
            
               FL-, CAS-, JECFA-, CoE-szám (amennyiben van)
            
            
               Az aroma érzékszervi tulajdonságai
            
            
               …
            
            
               Élelmiszer-kategóriák és előírt szintek:
            
            
            
            
                     
                        Élelmiszer-kategória
                     
                  
                  
                     
                        Rendes felhasználási szint
                     
                  
                  
                     
                        Javasolt maximális felhasználási szint
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
               
            
               Tisztelettel:
            
            
               Aláírás: …
            
            
         
         
            
               Mellékletek:
            
            
                Teljes dosszié
            
            
                A dosszié összefoglalója (nyilvános)
            
            
                A dosszié részletes összefoglalója
            
            
                A dosszié bizalmas kezelést igénylő részeinek listája, ellenőrizhető indokolással együtt, amely bemutatja, hogy az ilyen információk hozzáférhetővé tétele miként sérthetné jelentős mértékben a kérelmező érdekeit
            
            
                A tanulmányok jegyzéke és a tanulmányoknak a 178/2002/EK rendelet 32b. cikke szerinti bejelentésével kapcsolatos valamennyi információ
            
            
                A kérelmező(k) adminisztratív adatainak másolata”